বিগত ২০১৭চন বিদেশী বুলি ঘোষিত শিলচৰৰ এগৰাকী মহিলাক গুৱাহাটী উচ্চ ন্যায়ালয়ৰ হস্তক্ষেপৰ পাছত যোৱা সপ্তাহত ভাৰতীয় নাগৰিক হিচাপে ঘোষণা কৰা হয়।
শেফালী ৰাণী দাস মহিলাগৰাকীক যোৱা ২০১৭চনৰ ১৯ ছেপ্টেম্বৰত বিদেশী ন্যায়াধীশকৰণ -৬য়ে বিদেশী বুলি ঘোষণা কৰিছিল।
মহিলাগৰাকী কাছাৰ জিলাৰ সোনাইৰ মোহনখালৰ গাঁৱৰ বাসিন্দা।
মহিলাগৰাকীয়ে গুৱাহাটী উচ্চ ন্যায়ালয়ত দাখিল কৰা এখ আবেদনৰ পাছত আদালতখনে যোৱা ২০২১ৰ জুলাইত ৰায়দান স্থগিত ৰাখি মহিলাগৰাকীক তেওঁৰ নাগৰিকত্ব প্ৰমান কৰাৰ অনুমতি দিয়ে।
মহিলাগৰাকীয়ে শিলচৰৰ বিদেশী ন্যয়াধীকৰণৰ আগত তেওঁৰ নাগৰিকত্বৰ প্ৰমান দাঙি ধৰিছিল।
যোৱা সপ্তাহত তেওঁৰ গোচৰটোৰ শুনানি ন্যায়াধীকৰণে গ্ৰহণ কৰে আৰু দাসক যথাযোগ্য প্ৰমান দাঙি ধৰাৰ ভিত্তিত ভাৰতীয় নাগৰিক হিচাপে ঘোষণা কৰে।
ইপিনে, দাসে দাবী কৰে যে তেওঁৰ অধিবক্তাৰ পৰা 'সঠিক আইনী পৰামৰ্শ' নোপোৱাৰ বাবে ২০১৭চনত তেওঁ শুনানিত উপস্থিত হ'ব পৰা নাছিল।
তেওঁ পাঁচটাকৈ তাৰিখত বিদেশী ন্যায়াধীকৰণৰ সন্মুখত উপস্থিত থকাত ব্যৰ্থ হোৱাৰ পাছত তেওঁক এগৰাকী বিদেশী নাগৰিক বুলি ঘোষণা কৰা হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
